CELEX: 32006B0815
Language: et
Date: 2006-04-27 00:00:00
Title: 2006/815/EÜ: Euroopa Parlamendi otsus, 27. aprill 2006 , Euroopa Liidu 2004. eelarveaasta üldeelarve täitmisele heakskiidu andmise kohta, VII jagu — Regioonide Komitee

6.12.2006   
            
            
               ET
            
            
               Euroopa Liidu Teataja
            
            
               L 340/43
            
         EUROOPA PARLAMENDI OTSUS,
   27. aprill 2006,
   Euroopa Liidu 2004. eelarveaasta üldeelarve täitmisele heakskiidu andmise kohta, VII jagu — Regioonide Komitee
   (2006/815/EÜ)
   EUROOPA PARLAMENT,
   
               —
            
            
               võttes arvesse Euroopa Liidu 2004. eelarveaasta üldeelarvet (1);
            
         
               —
            
            
               võttes arvesse Euroopa ühenduste 2004. eelarveaasta lõpliku raamatupidamise aastaaruande III köidet (N6-0027/2005 — C6-0363/2005);
            
         
               —
            
            
               võttes arvesse kontrollikoja aastaaruannet 2004. aasta eelarve täitmise kohta, millele on lisatud auditeeritud asutuste vastused (2);
            
         
               —
            
            
               võttes arvesse kinnitavat avaldust raamatupidamisaruannete usaldusväärsuse ja nende aluseks olevate tehingute seaduslikkuse ja korrektsuse kohta, mille kontrollikoda esitas EÜ asutamislepingu artikli 248 alusel (3);
            
         
               —
            
            
               võttes arvesse nõukogu 14. märtsi 2006. aasta soovitust (5971/2006 — C6–0092/2006);
            
         
               —
            
            
               võttes arvesse EÜ asutamislepingu artikli 272 lõiget 10, artiklit 275 ja artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 Euroopa ühenduste üldeelarve suhtes kohaldatava finantsmääruse kohta (4), eriti selle artikleid 50, 86, 145, 146 ja 147;
            
         
               —
            
            
               võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust (5);
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0115/2006),
            
         
               1.
            
            
               annab heakskiidu Regioonide Komitee peasekretäri tegevusele 2004. eelarveaasta eelarve täitmisel;
            
         
               2.
            
            
               esitab oma märkused lisatud resolutsioonis;
            
         
               3.
            
            
               teeb presidendile ülesandeks edastada käesolev otsus ja selle lahutamatuks osaks olev resolutsioon nõukogule, komisjonile, Euroopa Kohtule, kontrollikojale, Euroopa Majandus- ja Sotsiaalkomiteele, Regioonide Komiteele, Euroopa ombudsmanile ja Euroopa andmekaitseinspektorile ning korraldada nende avaldamine Euroopa Liidu Teatajas (L-seeria).
            
         
      
         Josep BORRELL FONTELLES
         
            president
         
      
      
         Julian PRIESTLEY
         
            peasekretär
         
      
   
   
      (1)  ELT L 53, 23.2.2004.
   
      (2)  ELT C 301, 30.11.2005, lk 1.
   
      (3)  ELT C 301, 30.11.2005, lk 9.
   
      (4)  EÜT L 248, 16.9.2002, lk 1.
   
      (5)  EÜT L 356, 31.12.1977, lk 1.
    ---documentbreak--- 
   
               6.12.2006   
            
            
               ET
            
            
               Euroopa Liidu Teataja
            
            
               L 340/44
            
         EUROOPA PARLAMENDI RESOLUTSIOON
   märkustega, mis on Euroopa Liidu 2004. eelarveaasta üldeelarve täitmisele heakskiidu andmist käsitleva otsuse lahutamatu osa, VII jagu – Regioonide Komitee
   EUROOPA PARLAMENT,
   
               —
            
            
               võttes arvesse Euroopa Liidu 2004. eelarveaasta üldeelarvet (1);
            
         
               —
            
            
               võttes arvesse Euroopa ühenduste 2004. eelarveaasta lõpliku raamatupidamise aastaaruande III köidet (N6-0027/2005 – C6-0363/2005);
            
         
               —
            
            
               võttes arvesse kontrollikoja aastaaruannet 2004. aasta eelarve täitmise kohta, millele on lisatud auditeeritud asutuste vastused (2);
            
         
               —
            
            
               võttes arvesse kinnitavat avaldust raamatupidamisaruannete usaldusväärsuse ja nende aluseks olevate tehingute seaduslikkuse ja korrektsuse kohta, mille kontrollikoda esitas EÜ asutamislepingu artikli 248 alusel (3);
            
         
               —
            
            
               võttes arvesse nõukogu 14. märtsi 2006. aasta soovitust (5971/2006 – C6-0092/2006);
            
         
               —
            
            
               võttes arvesse EÜ asutamislepingu artikli 272 lõiget 10, artiklit 275 ja artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 Euroopa ühenduste üldeelarve suhtes kohaldatava finantsmääruse kohta (4), eriti selle artikleid 50, 86, 145, 146 ja 147;
            
         
               —
            
            
               võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust (5),
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0115/2006),
            
         
               1.
            
            
               märgib, et 2004. aastal oli Regioonide Komitee eelarve 59 413 031 eurot, mida kasutati 83,57 % ulatuses;
            
         
               2.
            
            
               võtab teadmiseks kontrollikoja aastaaruande punktis 9.24 toodud märkuse kohaselt kiideti sisekontrolli standardid heaks alles 2004. aasta novembris; märgib eelkõige 2004. aastal teostatud järelkontrollide ebapiisavat arvu;
            
         
               3.
            
            
               rõhutab, et kontrollikoja aastaaruande kohaselt on Regioonide Komitee institutsioon, mida aastaaruandes on kritiseeritud rohkem kui ühtki teist institutsiooni (aruande punktid 9.4, 9.5, 9.6, 9.7, 9.9, 9.11a ja b, 9.13);
            
         
               4.
            
            
               kritiseerib asjaolu, et 2004. aastal viis siseauditi läbi ajutine töötaja, kes töötab lühiajalise pikendatava lepingu alusel; tunneb heameelt nüüd leitud lahenduse üle;
            
         
               5.
            
            
               märgib, et teabe kohaselt, mis esitati eelarvekontrollikomisjoni korraldatud muude institutsioonide kuulamisel 25. jaanuaril 2006, uurib teatavaid küsimusi nüüd OLAF;
            
         
               6.
            
            
               märgib, et Regioonide Komitee ametiühingud on vaidlustanud Regioonide Komitee hiljutise ümberkorraldamise, mis viidi läbi hoolimata lahkarvamustest, millele viidati juba eelnevates eelarve täitmisele heakskiidu andmise resolutsioonides;
            
         
               7.
            
            
               leiab, et kahetsusväärselt ei saanud kontrollikoda kasutada Regioonide Komitee aasta tegevusaruannet, kuna see ei valminud enne kontrollikoja auditi lõpetamist;
            
         
               8.
            
            
               ootab kontrollikoja auditit Regioonide Komitee ja Euroopa Majandus- ja Sotsiaalkomitee ühiselt kasutatavate hoonete omandamise ja renoveerimise kohta, sealhulgas Belliard I ja II hoone kohta; on seisukohal, et auditeerima peaks ka Montoyeri hoone renoveerimist; märgib, et toona soovitas Euroopa Parlament soetamist; juhib tähelepanu asjaolule, et hoonete rentimine vähendaks oluliselt väikeste institutsioonide riske ning et tulevaste ehitusprojektide puhul tuleks seda alternatiivse võimalusena tõsiselt kaaluda; kiidab heaks asjaolu, et tundlike ametiülesannete poliitika tulemusena muutis infrastruktuuriüksuse juht töökohta ning uus töölevõtmine sellele ametikohale kestab;
            
         
               9.
            
            
               palub kontrollikojal koostada Regioonide Komitee finantshaldusprobleemide valguses Regioonide Komitee eelarveväliste kontodega seotud halduspraktika üksikasjalik analüüs, võrreldes seda teiste institutsioonide praktikaga;
            
         
               10.
            
            
               märgib, et kuigi volitatud eelarvevahendite käsutaja ei teinud oma kinnitavas avalduses ühtki ametlikku reservatsiooni, lisas ta sellele siiski järgmised märkused:
               
                           —
                        
                        
                           raskuste tõttu vajalike oskustega töötajate töölevõtmisel ja selle tõttu, et 2003. aastal auditeid ei esitatud, ei saanud volitatud eelarvevahendite käsutaja (Regioonide Komitee uus peasekretär) 2004. aastal täielikult kasutada siseauditi teenistuse nõuandeid ja toetust;
                        
                     
                           —
                        
                        
                           kahe komitee (Euroopa Majandus- ja Sotsiaalkomitee ja Regioonide Komitee) uute hoonete omandamine oli praktiliselt lõpule viidud, kui uus peasekretär sellega 2003. aasta lõpul tegelema hakkas; seetõttu olid lepinguliste küsimuste ja sisustamisega seotud otsused juba tehtud;
                        
                     
                           —
                        
                        
                           komisjoni hallatava uue palgaarvestussüsteemi (NAP) puuduste tõttu ei suutnud edasivolitatud eelarvevahendite käsutajad ja nende järelkontrollijad tagada töötajate palgaarvestuse täpsust;
                        
                     
                           —
                        
                        
                           koefitsiendiga ülekannete ulatuslik kontrollimine, mida nõuti enne uute personalieeskirjade jõustumist;
                        
                     
         
               11.
            
            
               tunnistab, et NAPi puudused olid probleemiks kõikidele institutsioonidele, see ei olnud Regioonide Komitee eriprobleem; ootab käesoleva, süsteemi sisseviimise järgse “üleminekuaasta” järel NAPi tõrgeteta toimimist;
            
         
               12.
            
            
               on seisukohal, et Regioonide Komitee oleks 2004. aastal pidanud keskenduma täielikult toimiva siseauditi teenistuse loomisele, olles teadlik laienemisest tulenevatest väljakutsetest; märgib järgmised konkreetsed väljakutsed: 2004. aasta eelarve oluline kasv (vähemalt 50 %), töötajate arvu kasv (vähemalt 63 %), uute liikmete saabumine (vähemalt 43 %), uute personalieeskirjade rahaline ja regulatiivne mõju, uue finantsmääruse jätkuv rakendamine ja suurema osa Regioonide Komitee teenistuste kolimine uutesse hoonetesse (Belliard 99-101 ja Belliard 68) 2004. aasta juunis;
            
         
               13.
            
            
               märgib, et 2004. aastal muutis Regioonide Komitee reisikulude hüvitamise ning reisi- ja koosolekukulude maksmise eeskirju; lisaks sellele reformiti finants- ja haldusasjade komitee, mis vastutab Regioonide Komitee oluliste rahaliste ja haldusotsuste eest, mis käsitlevad näiteks eelarvet, eelarve täitmisele heakskiidu andmist ja sise-eeskirju, vähendades selle töötajaid viieteistkümnelt kaheksani;
            
         
               14.
            
            
               tuletab meelde, et seoses OLAFi järeldustega jõudis Brüsseli apellatsioonikohtu prokurör 2005. aasta märtsis järeldusele, et süüdistuse esitamiseks ei ole piisavalt tõendeid ja otsustas kohtuasja täiendava uurimiseta lõpetada, kuid nõuab sellest hoolimata, arvestades järelmeetmete puudumist OLAFi 2004. aasta aruandele pettuste ja eeskirjade eiramiste kohta Regioonide Komitees, et Regioonide Komitee kaotaks avansikontode süsteemi liikmete reisikulude hüvitamiseks ja võtaks üle sama süsteemi, mida kasutab Euroopa Majandus- ja Sotsiaalkomitee;
            
         
      (1)  ELT L 53, 23.2.2004.
   
      (2)  ELT C 301, 30.11.2005, lk 1.
   
      (3)  ELT C 301, 30.11.2005, lk 9.
   
      (4)  EÜT L 248, 16.9.2002, lk 1.
   
      (5)  EÜT L 356, 31.12.1977, lk 1.